Discuție Wikipedia:Sfatul Bătrânilor/Arhiva 45

message: Am rescris pagina Wikipedia:Limba română conţine diacritice, întrucît era prea usturătoare. Am încercat să deplasez accentul pe partea tehnică, pentru că de fapt asta vrem: să-i ajutăm pe aceia care din obişnuinţă scriu fără diacritice să-şi seteze calculatorul cum trebuie şi să scrie corect.
De asemenea am mutat pagina la Wikipedia:Diacritice, un titlu suficient de clar. De altfel titlul vechi era şi incorect.
Întrebarea pe care vreau să v-o pun este: Facem din scrierea cu diacritice o obligaţie prevăzută în politica Wikipedia? Sau tolerăm scrisul fără diacritice şi lăsăm pagina ca simplu îndrumar, opţional?
Opinia mea este că ar fi bine să introducem obligativitatea diacriticelor în regulament (politică), dar nu ştiu în ce măsură vor exista probleme tehnice. Trebuie să cîntărim avantajele şi dezavantajele. În orice caz putem introduce sub caseta de editare un mesaj minuscul, de genul "Scrieţi cu diacritice" care să arate că nu ne e indiferent. — AdiJapan ☎ 4 iulie 2006 15:15 (EEST)
replies: text: Mie mi se pare ca practica curenta e ok: paginile scrise fara diacritice au un mesaj care spune ca sunt incorecte. Dpotop 4 iulie 2006 16:07 (EEST)
replies: text: :Mi se pare prea mult să introducem obligativitate. Dacă ar fi obligatoriu şi cineva n-ar respecta regula oricîte mesaje i-am trimite, ce-am face? L-am bloca? Nu scrie obscenităţi, nu scrie aiureli, nu se ceartă, scrie fără diacritice. N-aţi observat că sînt mulţi utilizatori care în discuţii scriu fără diacritice deşi articole le scriu corect, cu diacritice? Ştiu că discuţia e altceva dar lucrul acesta spune ceva despre obişnuinţa de a folosi diacriticele. -Laurap\ mesaj 4 iulie 2006 16:27 (EEST)
replies: text: ::Mă întreb dacă pe Linux se pot instala diacriticile. În orice caz e bună ideea cu mesajul la editare. —SCriBu msg 4 iulie 2006 16:32 (EEST)
replies: text: :::Laura are un argument bun: încălcarea normei implică pedeapsă (chiar şi ca mesaj de avertizare), ceea nu atrage. Dar pe de altă parte, să introduci diacritice în textul altcuiva este o muncă grea, şi nu mai spun plictisitoare şi care consumă mult timp. Cred că nu ar trebui formulată ca o obligativitate, ci ca o recomandare/rugăminte foarte puternică. Iar mesajul de sub caseta de editare cred că merge (scris eventual cu o culoare care sare în ochi sau cu un fundal diferit). --KlaudiuMihăilă Mesaj 4 iulie 2006 17:07 (EEST)
Am înţeles, deci o lăsăm ca îndrumare. Laura are dreptate, nerespectarea unei reguli trebuie "pedepsită", şi n-ar fi normal să blocăm un contribuitor valoros numai pentru că scrie fără diacritice. Treaba este că m-am săturat pînă peste urechi să tot pun diacritice prin articole. Aş vrea să avem un mecanism, fie el şi mai slab, prin care să îi presăm pe utilizatori să-şi seteze tastaturile pe limba română. Deocamdată avem mesajul de avertizare Format:Folosiţi diacritice, care însă nu prea e folosit.
Scribu: Da, se pare că se poate scrie cu diacritice şi pe Linux, vezi Wikipedia:Diacritice, la sfîrşit.
Dacă vreţi, treaba cu impunerea diacriticelor ar putea avea un efect ceva mai de anvergură: Wikipedia e citită de destul de multă lume şi este printre puţinele situri în româneşte care au diacritice. Este înfiorător să vezi că ziare importante, instituţii culturale de prim rang şi tot felul de organizaţii care mai de care mai oficiale scriu Bucuresti, carti, etc. Demonstrînd că se poate, noi aici stabilim un standard pe care vreau să sper că îl vor atinge şi ceilalţi. — AdiJapan ☎ 4 iulie 2006 19:26 (EEST)

text: Doamne, câtă dreptate are Claudiu, e una din cele mai penibile munci acea de a pune diacriticele într-un text. Ştiu pe de altă parte cât de reticentă poate fi lumea într-ale folosi, dar de bine de rău până acum prin această obligativitate, lumea s-a conformat, măcar în articole (în paginile de discuţii se mai trece cu vederea). Personal, consider că imersiunea în ro.wiki, datorită acestei reguli, mi-a permis familiarizarea cu tastatura românească! Sunt de acord şi cu Adi că putem astfel da un exemplu bun pentru alte situri româneşti (nu ştiu însă câte vor observa). Eu aş fi pentru păstrarea obligativităţii, dar fără a "face" ceva cuiva care pur şi simplu nu vrea să scrie cu diacritice (nu ştiu să avem vreun astfel de caz, cel puţin până acum). Pe de altă parte, să vă dau un exemplu de pe en.wiki al unui tip din câte înţeleg expert într-un domeniu dar care a refuzat pur şi simplu să scrie cu spaţii după semnele de punctuaţie: el scria doar aşa.sau aşa,sau aşa...şi refuza orice altceva! :) Ei, ideea e că pentru acest lucru aparent mărunt s-a ajuns până la Comitetul de arbitrare (instanţa supremă): http://en.wikipedia.org/wiki/Wikipedia:Requests_for_arbitration/Louis_Epstein

text: Bon, anyway, fie şi doar recomandare dacă vreţi... la urma urmei nu am reuşit să stabilim vreo regulă referitoare la scrierea cu â sau î, şi care s-a lăsat tot cu o recomandare... :) --Vlad|-> 12 iulie 2006 01:29 (EEST)
Nu nu, scrierea cu î/â este politică, care spune că ambele grafii sînt corecte. Altfel îi excludem pe moldoveni şi pe românii care preferă grafia pre-1993. În plus se evită modificarea articolelor doar pentru comutarea grafiilor şi războaiele de editare aferente... Vezi Wikipedia:Versiuni de limbă română.
Apropo de diacritice, probabil că aţi observat deja că am scris Scrieţi cu diacritice sub caseta de editare, pe acelaşi nivel cu drepturile de autor şi citarea surselor. Cu ocazia asta am modificat şi lista de rugăminţi de sub butonul de salvare a paginii. Dacă găsiţi nereguli puteţi bineînţeles să le îndreptaţi sau să mă atenţionaţi pe mine. — AdiJapan ☎ 12 iulie 2006 08:50 (EEST)

text: Deci vezi că la urma urmei este o chestiune de preferinţă: est infinit mai uşor de scris fără diacritice şi este greu cu tastatură românească şi infinit de greu să foloseşti butoanele (asta daca scrii susţinut). --Vlad|-> 12 iulie 2006 10:06 (EEST)
Nu ştiu dacă am înţeles corect ce ai vrut să spui, dar cel puţin eu unul m-am obişnuit aşa tare cu diacriticele încît nu vreau să mă mai întorc la scrisul fără. Cînd am de scris un e-mail prin Yahoo este un chin (probabil că semnul exclamării din numele firmei înseamnă „păzea!”). Deci aş spune că e o chestiune de obişnuinţă şi nu una de preferinţă. Nu văd de ce cineva ar prefera să scrie caraghioslîcuri precum „sarpele si sopirla”... — AdiJapan ☎ 13 iulie 2006 08:40 (EEST)

text: Am vrut să doar o posibilă justificare a celor care nu ar vrea să scrie cu diacritice: este mai uşor de scris fără complet şi în orice caz este extrem de time consuming atunci când scrii un text şi nu ai tastatura românească activată să te opreşti la fiecare semn diacritic să-l cauţi în bară să dai clic pe el şi să iei mâna de pe mouse şi iar să scrii şi la următorul semn iar clic etc. --Vlad|-> 15 iulie 2006 03:49 (EEST)
Ar putea fi introdus un bot care să se ocupe de diacritice? Atfel, recomandarea noastră ar putea căpăta o nuanţă imperativă, eliminând însă orice formă de sancţiune în cazul nerespectării sale. În altă ordine de idei, am putea constitui un grup de voluntari care să se ocupe de problemă şi care să conlucreze cu cei de la patrula modificărilor recente. Membrii patrulei ar urma să monitorizeze modificările recente şi să-i informeze pe cei din grupul de voluntari de articolele ce necesită atenţie. Desigur, există şi o categorie specială a articolelor fără diacritice şi fiecare utilizator este liber să ajute...--ERES | Discută 14 iulie 2006 02:48 (EEST)

text: Cred că s-a mai discutat şi acest aspect şi mi se pare că s-a ajuns la concluzia că este mult prea complicat de implementat un astfel de bot, fiind multe cazuri când un bot nu poate decide dacă trebuie sau nu diacritice (doar un vorbitor de limbă poate înţelege şi asta doar în context). --Vlad|-> 15 iulie 2006 03:49 (EEST)
Comunicarea online, cel putin cea eficienta, nu permite discriminare. Motiv pentru care paginile se construiesc, sau ar trebui sa fie construite in asa fel incat chiar si o persoana care nu distinge culorile sa o poata naviga cu usurinta. Tocmai, pentru a nu discrimina, cele mai multe pagini pe internet, chiar si a ziarelor de renume, se scriu fara diacritice. Sunt multe persoane a caror sisteme nu permite afisarea corecta a diacriticelor. Depinde atat de server, cat si de browser si sistemul de operare, iar tu nu poti controla decat serverul. E oribil sa vezi patratele sau orice alt semn in locul unei litere. Daca doresti sa scrii cu diacritice, atunci fii sigur ca oferi si o varianta a paginii fara, pentru a permite absolut tuturor sa citeasca acea pagina. (acest paragraf a fost scris fara diacritice).  ← Acest comentariu nesemnat a fost adăugat de 86.35.214.171 (discuţie • contribuţii).

text: Comparaţia cu daltonismul este cam şubredă. Sau, ca să duc comparaţia pînă la capăt, avem daltonişti de diacritice numai în România. Cum se face că siturile în germană, franceză şi multe alte limbi sînt în majoritate covîrşitoare scrise cu diacritice? De ce noi nu putem? Răspuns: pentru că nu vrem. Dacă vă uitaţi chiar la această pagină vedeţi că aceia care vor să scrie cu diacritice pot, iar ceea ce scriu ei se vede corect pe toate platformele. Nu am auzit pe nimeni să se plîngă că vede paginile din Wikipedia cu pătrăţele. La fel şi alte situri (DEX online, etc.). Este o ruşine că unele ziare româneşti de renume publică articole online fără diacritice. — AdiJapan ☎ 26 octombrie 2006 12:29 (EEST)
thread_title: Diacritice: politică?